JayJayThrowThrow/commonwealth-wiki-mix huggingface dataset:
बृज नारायण चकबस्त

ब्रजनारायण चकबस्त (1882–1926) उर्दू कवि थे।

वे प्रसिद्ध तथा सम्मानित कश्मीरी परिवार के थे। यद्यपि इनके पूर्वज लखनऊ के निवासी थे तथापि इनका जन्म फैजाबाद में सन्‌ 1882 ई. में हुआ था। इनके पिता पं॰ उदित नारायण जी इनकी अल्पावस्था ही में गत हो गए। इनकी माता तथा बड़े भाई महाराजनारायण ने इन्हें अच्छी शिक्षा दिलाई, जिससे ये सन्‌ 1907 ई. में वकालत परीक्षा में उत्तीर्ण होकर सफल वकील हुए। ये समाजसुधारक थे और सेवाकार्यो में सदा संनद्ध रहा करते थे। उर्दू कविता भी करने लगे थे और शीघ्र ही इसमें ऐसी योग्यता प्राप्त कर ली कि उर्दू के कवियों की प्रथम पंक्ति में इन्हें स्थान मिल गया। एक मुकदमे से रायबरेली से लौटते समय 12 फ़रवरी सन्‌ 1926 ई. को स्टेशन पर ही फालिज का ऐसा आक्रमण हुआ कि कुछ ही घंटों में इनकी मृत्यु हो गई। इनकी मृत्यु से उर्दू भाषा तथा कविता को विशेष क्षति पहुँची।

चकबस्त लखनऊ के व्यवहार आदि के अच्छे आदर्श थे। इनके स्वभाव में ऐसी विनम्रता, मिलनसारी, सज्जनता तथा सुव्यवहारशीलता थी कि ये सर्वजन प्रिय हो गए थे। धार्मिक कट्टरता इनमें नाम को भी नहीं थी। इन्होंने पूर्ववर्ती कवियों की उर्दू कविताएँ बहुत पढ़ी थी और इनपर अनीस, आतिश तथा गालिब का प्रभाव अच्छा पड़ा था। उर्दू में प्राय: कविगण गजलों से ही कविता करना आरंभ करते हैं परंतु इन्होंने नज्म द्वारा आपनी कविता आरंभ की और फिर गज़लें भी ऐसी लिखीं जो उर्दू काव्यक्षेत्र में अपना जोड़ नहीं रखती। इनकी कविता में बौद्धिक कौशल अधिक है अर्थात्‌ केवल सुनकर आनंद लेने योग्य नहीं है प्रत्युत्‌ पढ़कर मनन करने योग्य है। इन्होंने अपने समय के नेताओं के जो मर्सिए लिखे हैं उन्हें पढ़ने से पाठकों के हृदय में देशभक्ति जाग्रत होती है। दृश्यवर्णन भी इनका उच्च कोटि का हुआ है और इसके लिये भाषा भी साफ सुथरी रखी है। इनकी वर्णनशैली में लखनऊ की रंगीनी तथा दिल्ली की सादगी और प्रभावोत्पादकता का सुंदर मेल है। उपदेश तथा ज्ञान की बातें भी ऐसे अच्छे ढंग से कहीं गई हैं कि सुननेवाले ऊबते नहीं।

पद्य के सिवा गद्य भी इन्होंने बहुत लिखा है, जो मुजामीने चकबस्त में संगृहीत हैं। इनमें आलोचनात्मक तथा राष्ट्रोन्नति संबंधी लेख हैं जो ध्यानपूर्वक पढ़ने योग्य है। गंभीर, विद्वत्तापूर्ण्‌ तथा विशिष्ट गद्य लिखने का इन्होंने नया मार्ग निकाला और देश की भिन्न भिन्न जातियों में तथा व्यवहार का संबंध दृढ़ किया। सुबहे वतन में इनकी कविताओं का संग्रह है। इन्होंने कमला नामक एक नाटक लिखा है।
इन्हें भी देखें

* कश्मीरी साहित्य
बाहरी कड़ियाँ

* चकबस्त की रचनाएँ कविता कोश में
श्रेणी:कश्मीर के लोग
गुलाम अहमद महजूर

गुलाम अहमद महजूर (1885-1952) कश्मीरी भाषा के कवि थे, जो भारत के कश्मीर प्रान्त के रहवासी थे।
ये भी देखें

* कश्मीरी साहित्य
सन्दर्भ

* Ghulam Ahmad Majoor. Poems of Mahjoor. New Delhi: Sahitya Akademi, 1988.
* Ghulam Ahmad Majoor. The Best of Mahjoor: Selections from Mahjoor's Kashmiri Poems (translated by Triloki Nath Raina). Srinagar, India: J&K Academy of Art, Culture and Languages, 1989.

श्रेणी:कश्मीर के लोग
श्रेणी:कश्मीरी साहित्यकार
श्रेणी:कश्मीरी कवि
श्रेणी:1885 में जन्मे लोग
श्रेणी:१९५२ में निधन
रहमान राही

रहमान राही (1925-2023) कश्मीर के प्रमुख कवि थे। ज्ञानपीठ पुरस्कार उन्हें २००४ में मिला।
ग्रन्थ

रहमान राही के मुख्य ग्रन्थ:
* Sana-Wani Saaz (poems) (1952)
* Sukhok Soda (poems)
* कलाम-ए-राही (poems)
* Nawroz-i-Saba (poems) (1958)
* Kahwat (literary criticism)
* Kashir Shara Sombran
* Azich Kashir Shayiri
* Kashir Naghmati Shayiri
* बाबा फरीद (translation)
* Saba Moallaqat
* Farmove Zartushtan
* Seyah Rudi Jerean Manz (collection of Kashmiri poetry)
* Koesher Shyiree Te Waznuk Surati Hal (Kashmiri poetry and its parameters).
सन्दर्भ

श्रेणी:लेखक
श्रेणी:कश्मीरी साहित्यकार
श्रेणी:ज्ञानपीठ सम्मानित

श्रेणी:कश्मीर के लोग
श्रेणी:श्रीनगर के लोग
श्रेणी:कश्मीरी साहित्यकार
श्रेणी:कश्मीरी कवि
श्रेणी:1925 में जन्मे लोग
श्रेणी:२०२३ में निधन
श्रेणी:साहित्य अकादमी फ़ैलोशिप से सम्मानित‎
सोमदेव

सोमदेव (अनुमानतः ग्यारहवीं शताब्दी) कथासरित्सागर के रचयिता हैं। वे कश्मीर के निवासी थे।

सोमदेव के जीवन के बारे में कुछ भी पता नहीं है। उनके पिता का नाम 'राम' था। सम्भवतः १०६३ और १०८१ के मध्य उन्होने रानी सूर्यमती के चित्तविनोद के लिये उन्होने इस महाग्रन्थ की रचना की। सूर्यमती जलन्धर की राजकुमारी और कश्मीर के राजा अनन्तदेव की पत्नी थीं। कहा जाता है कि भयानक राजनैतिक अशान्ति, रक्तपात और जटिल परिस्थितियों के कारण विषादग्रस्त हुई रानी के मानसिक स्वास्थ्य के लिये इस ग्रन्थ की रचना हुई।

सोमदेव ब्रमभट्ट राव थे, तथापि बौद्ध धर्म के प्रति भी उनकी अगाध श्रद्धा थी। कथासरित्सागर के किसी-किसी कथा में इसी कारण बौद्ध प्रभाव परिलक्षित होता है।
इन्हें भी देखें

*सोमदेव सुरि
सन्दर्भ

* The Katha Sarit Sagara, or Ocean of the Streams of Story, Translated by C.H.Tawney, 1880

श्रेणी:संस्कृत कथाकार
एर्नाकुलम जिला

एर्नाकुलम ज़िला भारत के केरल राज्य का एक ज़िला है। ज़िले का मुख्यालय काक्कनाड है।
विवरण

यह भारत में सबसे ज्यादा साक्षर जिला है जहाँ साक्षरता दर शत प्रतिशत है। इस ज़िले में स्थित कोच्चि केरल का सबसे बड़ा महानगरीय क्षेत्र इसी जिले का हिस्सा है। यह केरल का सबसे अधिक राजस्व अर्जित करने वाला जिला भी है और इसे केरल की अर्थिक राजधानी भी कहा जाता है। यह उत्तर में त्रिसूर, पूर्व में इदुक्की, दक्षिण में आलप्पुष़ा और कोट्टयम जिलों और पश्चिम में अरब सागर से घिरा है। मलयालम यहाँ की प्रमुख भाषा है जबकि अंग्रेजी, तमिल और हिन्दी भी बोली और समझी जाती हैं। एर्नाकुलम नाम का उद्भव तमिल शब्द एरायाणर्कुलम शब्द से हुआ है जिसका अर्थ शिव का निवास है।
चित्रदीर्घा

:चित्रशीर्षकों के लिए माउस बिना क्लिक करे चित्र पर लाएँ
इन्हें भी देखें

* एर्नाकुलम
* कोतमंगलम
* कोच्चि
* केरल
* केरल के जिले
सन्दर्भ

श्रेणी:केरल के जिले
*
एथेंस

एथेंस () यूनान की राजधानी एवं वहाँ का सबसे बड़ा शहर है। यह विश्व के प्राचीनतम शहरों में से एक है। इसका इतिहास 3000 वर्ष से भी पुराना है। एथेंस की जनसंख्या 2021 में लगभग 6,43,452 थी। यह महान दार्शनिक सुकरात और उनके शिष्य महामानव प्लेटो की जन्मभूमि है।
सन्दर्भ
बाहर कड़ियाँ

* आधिकारिक प्रशासन का जालस्थल
* ऐतिहासिक धरोहर है एथेंस
* एथेंस का इतिहास
* ४२१ इसा पू में एथेंस


श्रेणी:यूरोप में राजधानियाँ
श्रेणी:यूनान
श्रेणी:यूनान के आबाद स्थान
कल्याणजी-आनंदजी

कल्याणजी-आनंदजी हिन्दी फिल्मों की जानी मानी संगीतकार जोड़ी थी।
कल्याणजी वीरजी शाह (30 जून 1928—24 अगस्त 2000) और उनके भाई आनंदजी वीरजी शाह (जन्म 2 मार्च 1933)। ये दोनों 1970 के दशक में हिंदी फिल्म साउंडट्रैक, विशेष रूप से मारधाड़ पर आधारित फ़िल्में पर अपने काम के लिए जाना जाता है।

उनके कुछ बेहतरीन फ़िल्मों में "डॉन", "बैराग", "सरस्वतीचंद्र", "क़ुर्बानी", "मुक़द्दर का सिकंदर", "लावारिस", "त्रिदेव" और "सफ़र" आदि हैं। उन्होंने "कोरा कागज़” (फ़िल्म) के लिए सर्वश्रेष्ठ संगीत निर्देशक के लिए 1975 फ़िल्मफ़ेयर अवार्ड जीता।
सन्दर्भ

कल्याणजी-आनंदजी
श्रेणी:फ़िल्मफ़ेयर पुरस्कार विजेता
क्षार

क्षार एक ऐसा पदार्थ है, जिसको जल में मिलाने से जल का pHमान 7.0 से अधिक हो जाता है। ब्रंस्टेड और लोरी के अनुसार, क्षार एक ऐसा पदार्थ है जो अम्लीय पदार्थों को OH- दान करते हैं।

क्षारक वास्तव में वे पदार्थ हैं जो अम्ल के साथ मिलकर लवण और जल बनाते हैं। उदाहरणत:, जिंक ऑक्साइड सल्फ्यूरिक अम्ल के साथ मिलकर ज़िंक सल्फेट और जल बनाता है। दाहक सोडा (कॉस्टिक सोडा), सल्फ़्यूरिक अम्ल के साथ मिलकर सोडियम सल्फेट और जल बनाता है। धातुओं के ऑक्साइड सामान्यत: क्षारक हैं। पर इसके अपवाद भी हैं।

क्षारकों में धातुओं के ऑक्साइड और हाइड्राॅक्साइड हैं, पर सुविधा के लिए तत्वों के कुछ ऐसे समूह भी रखे गए हैं जो अम्लों के साथ मिलकर बिना जल बने ही लवण बनाते हैं। ऐसे क्षारकों में अमोनिया, हाइड्राॅक्सिलएमीन और फाॅस्फीन हैं। द्रव अमोनिया में घुल जाता है पर फिनोल्फथैलीन से कोई रंग नहीं देता। अत: कहाँ तक यह क्षारक कहा जा सकता है, यह बात संदिग्ध है।

यद्यपि ऊपर की क्षारक की परिभाषा बड़ी असंतोषप्रद है, तथापि इससे अच्छी परिभाषा नहीं दी जा सकी है। क्षारक (बेस) और क्षार (ऐल्कैली) पर्यायवाची शब्द नहीं हैं। सब क्षार क्षारक हैं पर सब क्षारक क्षार नहीं हैं। क्षार-धातुओं के ऑक्साइड, जैसे सोडियम ऑक्साइड, जल में घुलकर हाइड्राॅक्साइड बनाते हैं। ये प्रबल क्षारकीय होते हैं। क्षारीय मृदाधातुओं के आक्साइड, जैसे कैल्सियम ऑक्साइड, जल में अल्प विलेय और अल्प क्षारीय होते हैं। अन्य धातुओं के ऑक्साइड जल में नहीं घुलते और उनके हाइड्राॅक्साइड परोक्ष रीतियों से ही बनाए जाते हैं।

धातुओं के ऑक्साइड और हाइड्राॅक्साइड क्षारक होते हैं। क्षार धातुओं के ऑक्साइड जल में शीघ्र घुल जाते हैं। कुछ धातुओं के ऑक्साइड जल में कम विलेय होते हैं और कुछ धातुओं के ऑक्साइड जल में ज़रा भी विलेय नहीं हैं। कुछ अधातुओं के हाइड्राइड, जैसे नाइट्रोजन और फाॅस्फोरस के हाइड्राइड (क्रमश: अमोनिया और फाॅस्फीन) भी भस्म होते हैं।
क्षारों के गुण

# बहुत से क्षार जल में विलेय हैं। (जैसे- सोडियम हाइडॉक्साइड, अमोनिया आदि) किन्तु कुछ विलेय नहीं हैं (जैसे- एल्युमिनियम हाइडॉक्साइड)।
# सांद्र क्षार जैविक चींजों के लिये दाहक (कॉस्टिक) होते हैं तथा अम्लीय पदार्थों के साथ तेजी से क्रिया करते हैं।
# क्षारों के जलीय बिलयन तथा पिघले हुए क्षार विद्युत के सुचालक होते हैं एवं इन रूपों में ये आयनों में बिलगित हो जाते हैं।
# क्षार, लिटमस पत्र को नीला कर देते हैं तथा फेनॉफ्थलीन को गुलाबी बना देते हैं।
# तेलों एवं वसाओं से वे साबुन एवं ग्लीसरीन बनाने के काम आते हैं।
# कुछ क्षार प्रबल (strong) होते हैं और कुछ क्षार कमजोर (weak)।
# क्षारों में जल मिलाने से इनकी सांद्रता (कन्सेन्ट्रेशन) कम होता है (तनुता बढ़ती है) तनुतबढ़ने के साथ-साथ क्षारों का प्रभाव भी कम होता है।
इन्हें भी देखें

* अम्ल
* उदासीनीकरण अभिक्रिया
* लवण

*
श्रेणी:रासायनिक यौगिक
श्रेणी:रसायन शास्त्र
श्रेणी:रसायन शब्दावली
मधेपुरा

मधेपुरा (Madhepura) भारत के बिहार राज्य के मधेपुरा ज़िले में स्थित एक नगर है। यह उस ज़िले का मुख्यालय भी है। मधेपुरा 1845 ईसवी में अनुमंडल बनाया गया था। तब ये भागलपुर जिले में था और उत्तरी भागलपुर का इलाका कहलाता था। 1865 में तत्कालीन अंग्रेजी सरकार ने किशनगंज में स्थित मुंसिफ न्यायालय को मधेपुरा में स्थानांतरित कर दिया। 1934 कोसी नदी के प्रकोप के कारण न्यायालय को सुपौल में स्थानांतरण कर दिया गया। 1938 न्यायालय फिर से सुपौल से मधेपुरा लाया गया। 1944 में मधेपुरा में सब जज कोर्ट की स्थापना की गई। 1954 में सहरसा जिला बना और मधेपुरा उसका अनुमंडल। 1981 में मधेपुरा को जिले का दर्जा दिया गया। वर्तमान में जिले में दो अनुमंडल मधेपुरा और उदाकिशुंगज है।
मधेपुरा में एक विश्वविद्यालय,एक मेडिकल कॉलेज और एक इंजीनियरिंग कॉलेज भी है। मधेपुरा में अल्स्टॉम और रेलवे का संयुक्त उद्यम है जो शक्तिशाली विद्युत इंजिन बनाने का काम करती है।मधेपुरा नगर से पांच मील दूर सिंहेश्वर स्थान का प्रसिद्ध मंदिर है जहां लोग प्राचीन काल से दर्शन के लिए आते रहे हैं।मधेपुरा रेल और सड़क यातायात के जरिए देश के दूसरे हिस्से से जुड़ा हुआ है।

नामकरण

उत्तर बिहार के पूर्णिया जिले में स्थित है मधुरौट शाखा के मधुवंशी यादव क्षत्रियों का नज़रगंज राजघराना जिसका पूरे बंगाल प्रेसिडेंसी में एक अलग रूतबा था।इन यदुवंशियों इतिहास मथुरा से शुरू होने के कारण ही मधुरौट वंश कहलाया, महाराज मधु के नाम से ये मधुवंशी या माधव वंशी भी कहलाते हैं, द्वारकाधीश के पूर्वज और महराज यदु के पीढ़ी में जन्मे महाराज मधु बहुत ही प्रतापी राजा थे। उन्होंने हीं मथुरा शहर की स्थापना की थी तथा इनके प्रताप के कारण हीं द्वारकाधीश भगवान् श्रीकृष्णचंद्र को माधव भी कहा जाता है। कालांतर में यादव राजस्थान तथा मथुरा से विस्थापित होते हुए बिहार में प्रवेश किया अपने पूर्वज महाराज मधु के नाम पर मधुबनी तथा मधेपुरा जैसे इलाके आबाद करते हुए पूर्णियां के नज़रगंज राजघराना का स्थापना कर वहीं बस गए।
विवरण

यहाँ रेलगाड़ी का विद्युत इंजन बनाने का कारखाना है। यहाँ 1992 में तत्कालीन मुख्यमंत्री लालू प्रसाद यादव द्वारा विश्वविद्यालय की स्थापना की गयी जिसे हम भूपेन्द्र नारायण मंडल विश्वविद्यालय (BNMU) के नाम से जानते हैं। यहाँ पर वर्तमान मुख्यमंत्री नीतीश कुमार द्वारा मार्च 2020 में मेडिकल कॉलेज की स्थापना की गई जिसे जननायक कर्पूरी ठाकुर चिकित्सा महाविद्यालय का नाम दिया गया। इसके अलावा यहाँ एक इंजीनियर काॅलेज भी हैं जिसकी स्थापना 2018 में की गई जो फिलहाल जिला मुख्यालय स्थित शिव नन्दन प्रसाद मंडल उच्चतर माध्यमिक विद्यालय के भवन में पठन-पाठन का कार्य चल रहा है जिसका नामकरण बिहार के पूर्व मुख्यमंत्री और मंडल आयोग के अध्यक्ष रहे बिन्देश्वरी प्रसाद मंडल के नाम से किया गया। इसके आलावा यहाँ दर्शनीय स्थल में कृष्ण मंदिर भी प्रसिद्ध हैं साथ ही जिला मुख्यालय से छ किलोमीटर दूर शिहेश्वर स्थान का महादेव मंदिर भी प्रसिद्ध हैं जहां लाखों की संख्या में श्रद्धालु आते हैं।
इन्हें भी देखें

* मधेपुरा ज़िला
सन्दर्भ

श्रेणी:मधेपुरा जिला
श्रेणी:बिहार के शहर
श्रेणी:मधेपुरा ज़िले के नगर
MP Board 12th Blueprint 2023 PDF
इलाचंद्र जोशी

इलाचन्द्र जोशी (1903-1982 )हिन्दी के प्रसिद्ध उपन्यासकार थे।
इलाचन्द्र जोशी भाषा हिंदी प्रसिद्धि मनोवैज्ञानिक उपन्यासकार, काहानीकार, आलोचक थे
हिन्दी में मनोवैज्ञानिक उपन्यासों का प्रारम्भ श्री जोशी से ही हुआ, लेकिन श्री जोशी ने मात्र मनोवैज्ञानिक यथार्थ का निरूपण न कर अपनी रचनाओं को आदर्शपरक भी बनाया।
कृतियाँ

उपन्यास :

मणिमाला,

लज्जा(1929)—
इसमें पूर्व में ‘घृणामयी’ शीर्षक से प्रकाशित लज्जा’ में लज्जा नामक आधुनिका, शिक्षित नारी की काम भावना का वर्णन किया गया है।

सन्यासी(1941),

पर्दे की रानी(1941),

प्रेत और छाया(1946),

निर्वासित(1948),

मुक्तिपथ(1950),

जिप्सी(1952),

सुबह के भूले(1952),

जहाज का पंछी(1955),

ऋतुचक्र(1969),

त्याग का भोग।

कहानी : धूपरेखा, दीवाली और होली, रोमांटिक छाया, आहुति, खँडहर की आत्माएँ, डायरी के नीरस पृष्ठ, कटीले फूल लजीले काँटे।

समालोचना तथा निबन्ध : साहित्य सर्जना, विवेचना, विश्लेषण, साहित्य चिंतन, शरत:व्यक्ति और कलाकार, रवीन्द्रनाथ, देखा-परखा।

विविध : दैनिक जीवन और मनोविज्ञान-ऐतिहासिक कथाएँ, उपनिषदों की कथाएँ, गोर्की के संस्मरण, इक्कीस विदेशी उपन्यासकार, महापुरुषों की प्रेम कथाएँ, सूदखोर की पत्नी तथा दोस्ता-एव्सकी की दो कहानियों का अनुवाद।

संपादन : चांद, सुधा, विश्वामित्र, संगम
इन्हें भी देखें

* हिन्दी गद्यकार
सन्दर्भ

श्रेणी:साहित्य
श्रेणी:हिन्दी साहित्य
श्रेणी:लेखक
श्रेणी:हिन्दी गद्यकार
उपेन्द्रनाथ अश्क

उपेन्द्र नाथ अश्क (१९१०- १९ जनवरी १९९६) उर्दू एवं हिन्दी के प्रसिद्ध कथाकार तथा उपन्यासकार थे। ये अपनी पुस्तक स्वयं ही प्रकाशित करते थे।
परिचय

'अश्क' का जन्म जालन्धर, पंजाब में हुआ। जालन्धर में प्रारम्भिक शिक्षा लेते समय ११ वर्ष की आयु से ही वे पंजाबी में तुकबंदियाँ करने लगे थे। कला स्नातक होने के बाद उन्होंने अध्यापन का कार्य शुरू किया तथा विधि की परीक्षा विशेष योग्यता के साथ पास की। अश्क जी ने अपना साहित्यिक जीवन उर्दू लेखक के रूप में शुरू किया था किन्तु बाद में वे हिन्दी के लेखक के रूप में ही जाने गए। १९३२ में मुंशी प्रेमचन्द की सलाह पर उन्होंने हिन्दी में लिखना आरम्भ किया। १९३३ में उनका दूसरा कहानी संग्रह 'औरत की फितरत' प्रकाशित हुआ जिसकी भूमिका मुंशी प्रेमचन्द ने लिखी। उनका पहला काव्य संग्रह 'प्रातः प्रदीप' १९३८ में प्रकाशित हुआ। बम्बई प्रवास में आपने फ़िल्मों की कहानियाँ, पटकथाएँ, सम्वाद और गीत लिखे, तीन फ़िल्मों में काम भी किया किन्तु चमक-दमक वाली ज़िन्दगी उन्हे रास नहीं आई। १९ जनवरी १९९६ को अश्क जी चिर निद्रा में लीन हो गए। उनको १९७२ के 'सोवियत लैंड नेहरू पुरस्कार' से भी सम्मानित किया गया।

उपेंद्रनाथ अश्क ने साहित्य की प्राय: सभी विधाओं में लिखा है, लेकिन उनकी मुख्य पहचान एक कथाकार के रूप में ही है। काव्य, नाटक, संस्मरण, उपन्यास, कहानी, आलोचना आदि क्षेत्रों में वे खूब सक्रिय रहे। इनमें से प्राय: हर विधा में उनकी एक-दो महत्वपूर्ण एवं उल्लेखनीय रचनाएं होने पर भी वे मुख्यत: कथाकार हैं। उन्होंने पंजाबी में भी लिखा है, हिंदी-उर्दू में प्रेमचंदोत्तर कथा-साहित्य में उनका विशिष्ट योगदान है। जैसे साहित्य की किसी एक विधा से वे बंधकर नहीं रहे उसी तरह किसी विधा में एक ही रंग की रचनाएं भी उन्होंने नहीं की। समाजवादी परंपरा का जो रूप अश्क के उपन्यासों में दृश्यमान होता है वह उन चरित्रों के द्वारा उत्पन्न होता है जिन्हें उन्होंने अपनी अनुभव दृष्टि और अद्भुत वर्णन-शैली द्वारा प्रस्तुत किया है। अश्क के व्यक्ति चिंतन के पक्ष को देखकर यही सुर निकलता है कि उन्होंने अपने चरित्रों को शिल्पी की बारीक दृष्टि से तराशा है, जिसकी एक-एक रेखाओं से उसकी संघर्षशीलता का प्रमाण दृष्टिगोचर होता है।
प्रकाशित रचनाएँ

उपन्यास : गिरती दीवारें, शहर में घूमता आईना, गर्म राख, सितारों के खेल, आदि
कहानी संग्रह : सत्तर श्रेष्ठ कहानियां, जुदाई की शाम के गीत, काले साहब, पिंजरा, अआड (?)।
नाटक: लौटता हुआ दिन, बड़े खिलाड़ी , जय-पराजय, स्वर्ग की झलक, भँवर, अंजो दीदी।
एकांकी संग्रह : नया पुराना, अन्धी गली, मुखड़ा बदल गया, चरवाहे।
काव्य : एक दिन आकाश ने कहा, प्रातःप्रदीप, दीप जलेगा, बरगद की बेटी, उर्म्मियाँ, रिजपर (?)।
संस्मरण: मण्टो मेरा दुश्मन, फिल्मी जीवन की झलकियाँ
आलोचना: अन्वेषण की सहयात्रा, हिन्दी कहानी: एक अन्तरंग परिचय
बाहरी कड़ियाँ

उपेन्द्रनाथ अश्क की कहानी - काले साहब (शब्दांकन)
सन्दर्भ

*
*


श्रेणी:हिन्दी कथाकार
श्रेणी:हिन्दी उपन्यासकार
श्रेणी:हिन्दी विकि डीवीडी परियोजना
श्रेणी:जालंधर के लोग
श्रेणी:1910 में जन्मे लोग
कृष्ण चंदर

कृष्ण चन्दर अथवा कृश्न चन्दर (23 नवम्बर 1914 – 8 मार्च 1977) हिन्दी और उर्दू के कहानीकार थे। उन्हें साहित्य एवं शिक्षा क्षेत्र में भारत सरकार द्वारा सन १९६९ में पद्म भूषण से सम्मानित किया गया था। उन्होने मुख्यतः उर्दू में लिखा किन्तु भारत की स्वतंत्रता के बाद मुख्यतः हिन्दी में लिखा।

कृष्ण चन्दर का जन्म राजस्थान के भरतपुर में हुआ था जहाँ उनके पिता एक डॉक्टर के रूप में पदस्थ थे। किन्तु उनका परिवार मूलतः गुंजरावाला जिले के वजीराबाद का निवासी था। उन्होंने अपना बचपन जम्मू और कश्मीर के पूंच में बिताया जहाँ उनके पिता पूँच के महाराजा के चिकित्सक थे।
रचनाएँ

उपन्यास

* एक गधे की आत्मकथा
* एक वाइलिन समुन्दर के किनारे
* एक गधा नेफ़ा में
* तूफ़ान की कलियां
* आसमान रोशन है
*जब खेत जगे
* कार्निवाल
* एक गधे की वापसी
* ग़द्दार
*लन्दन के सात रंग
*बावन पत्ते
* प्यास
* यादों के चिनार
* एक करोड़ की बोतल
* रेत का महल
* काग़ज़ की नाव
* चांदी का घाव
* दिल दौलत और दुनिया
* प्यासी धरती प्यासे लोग
* पराजय
*
* धनगांव की रानी
* हांगकांग की हसीना
*
*


कहानी-संग्रह

• सफ़ेद फूल

• ‌ अन्नदाता

• मिट्टी के सनम

• कश्मीर की कहानियां

• हम वहशी हैं

• आधे घण्टे का ख़ुदा

• गूंगे देवता

• पूरे चांद की रात

• मछली जाल

• सपनों का क़ैदी

• जामुन का पेड़

• हम तो मुहब्बत करेगा

• दादर पुल के बच्चे

•. गरजन की एक शाम

• ‌ तीन गुण्डे
कहानी

* नज्जारे
* ज़िंदगी के मोड़ पर
* टूटे हुए तारे
*
*
* समुन्दर दूर है
* अजंता से आगे
*
* मैं इंतजार करूंगा
* दिल किसी का दोस्त्त नहीं
* किताब का कफन
* तिलिस्म-ए-ख़्याल
*
* सौ रुपये
* दो फर्लांग लम्बी सड़क
* बुत जागते हैं
* पेशावर एक्सप्रेस
* महालक्ष्मी का पुल
बाहरी कड़ियाँ

*हिन्दी और उर्दू के महान कथाकार कृश्न चन्दर
*बाहरी और आंतरिक सौंदर्य उजागर करते कृश्न चंदर (धर्मवीर भारती)

* हिन्दी गद्यकार


श्रेणी:पद्म भूषण
श्रेणी:साहित्य
श्रेणी:हिन्दी साहित्य
श्रेणी:लेखक
श्रेणी:हिन्दी गद्यकार
श्रेणी:1914 में जन्मे लोग
मंगलेश डबराल

मंगलेश डबराल (16 मई 1948 - 09 दिसम्बर 2020) समकालीन हिन्दी कवियों में सबसे चर्चित नाम हैं। इनका जन्म १६ मई १९४८ को टिहरी गढ़वाल, उत्तराखण्ड के काफलपानी गाँव में हुआ था, इनके पिता का नाम अमित दुबे व माता का नाम गुड़िया दुबे था इनकी शिक्षा-दीक्षा देहरादून में हुई। दिल्ली आकर हिन्दी पैट्रियट, प्रतिपक्ष और आसपास में काम करने के बाद वे भोपाल में मध्यप्रदेश कला परिषद्, भारत भवन से प्रकाशित साहित्यिक त्रैमासिक पूर्वाग्रह में सहायक संपादक रहे। इलाहाबाद और लखनऊ से प्रकाशित अमृत प्रभात में भी कुछ दिन नौकरी की। सन् १९८३ में जनसत्ता में साहित्य संपादक का पद सँभाला। कुछ समय सहारा समय में संपादन कार्य करने के बाद वह नेशनल बुक ट्रस्ट से जुड़े रहे।

कोरोना से संक्रमित होने के कारण 9 दिसम्बर 2020 को वसुंधरा, गाजियाबाद के एक अस्पताल में उनका निधन हो गया।

मंगलेश डबराल के पाँच काव्य संग्रह प्रकाशित हैं- पहाड़ पर लालटेन, घर का रास्ता, हम जो देखते हैं, आवाज भी एक जगह है और नये युग में शत्रु। इसके अतिरिक्त इनके दो गद्य संग्रह लेखक की रोटी और कवि का अकेलापन के साथ ही एक यात्रावृत्त एक बार आयोवा भी प्रकाशित हो चुके हैं।

दिल्ली हिन्दी अकादमी के साहित्यकार सम्मान, कुमार विकल स्मृति पुरस्कार और अपनी सर्वश्रेष्ठ रचना हम जो देखते हैं के लिए साहित्य अकादमी द्वारा सन् २००० में साहित्य अकादमी पुरस्कार से सम्मानित मंगलेश डबराल की ख्याति अनुवादक के रूप में भी है। मंगलेश की कविताओं के भारतीय भाषाओं के अतिरिक्त अंग्रेज़ी, रूसी, जर्मन, डच, स्पेनिश, पुर्तगाली, इतालवी, फ़्राँसीसी, पोलिश और बुल्गारियाई भाषाओं में भी अनुवाद प्रकाशित हो चुके हैं।
कविता के अतिरिक्त वे साहित्य, सिनेमा, संचार माध्यम और संस्कृति के विषयों पर नियमित लेखन भी करते हैं। मंगलेश की कविताओं में सामंती बोध एवं पूँजीवादी छल-छद्म दोनों का प्रतिकार है। वे यह प्रतिकार किसी शोर-शराबे के साथ नहीं अपितु प्रतिपक्ष में एक सुन्दर स्वप्न रचकर करते हैं। उनका सौंदर्यबोध सूक्ष्म है और भाषा पारदर्शी।
बाहरी कड़ियाँ

*





श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:हिन्दी गद्यकार
श्रेणी:हिन्दी कवि
यज्ञदत्त शर्मा (पंजाब के राजनेता)

वीर यज्ञदत्त शर्मा (२१ अक्टूबर १९२२ - ४ जुलाई १९९६), एक भारतीय राजनेता थे। वे दो बार सांसद रहे और उड़ीसा के राज्यपाल रहे। यज्ञदत्त शर्मा राष्ट्रीय स्वयंसेवक संघ से जुड़े नेता भारतीय जनसंघ के संस्थापकों में से एक थे। उन्होने तत्कालीन पंजाब के कांगड़ा, उना, हमीरपुर और शिमला के ग्रामीण क्षेत्रों में जनसंघ का आधार मजबूत करने में महती भूमिका निभायी। १९९० से ९३ तक वे उड़ीसा के राज्यपाल थे।
वे पेशे से आयुर्वेदिक चिकित्सक थे और उन्होने इसके उन्नयन के लिये कार्य किया।
जीवन परिचय

यज्ञदत्त शर्मा का जन्म पंजाब के रोपड़ जिले में हुआ था। १९४३ के बंगाल के अकाल में तथा १९४५-४६ में कांगड़ा-कुला घाटी में पंजाब के कुछ चिकित्सकों के साथ मिलकर उन्होने अकालपीड़ितों की सहायता की। इसी तरह, १९४७ में भारत-विभाजन के समय उन्होने शरणार्थियों को चिकित्सा-सहायता प्रदान की।
सन्दर्भ
बाहरी कड़ियाँ

* [https://web.archive.org/web/20120301181740/http://legislativebodiesinindia.gov.in/STATISTICAL/orissala.htm ]


श्रेणी:उड़ीसा के राज्यपाल
श्रेणी:चौथी लोकसभा के सदस्य
श्रेणी:छठी लोकसभा के सदस्य
श्रेणी:भारतीय जनसंघ के नेता
श्रेणी:जनता पार्टी के नेता
रघुवीर सहाय

रघुवीर सहाय (९ दिसम्बर १९२९ - ३० दिसम्बर १९९०) हिन्दी के साहित्यकार व पत्रकार थे।

रघुवीर सहाय का जन्म लखनऊ में हुआ था। अंग्रेज़ी साहित्य में एम ए (१९५१) लखनऊ विश्वविद्यालय। साहित्य सृजन १९४६ से। पत्रकारिता की शुरुआत दैनिक नवजीवन (लखनऊ) से १९४९ में। १९५१ के आरंभ तक उपसंपादक और सांस्कृतिक संवाददाता। इसी वर्ष दिल्ली आए। यहाँ प्रतीक के सहायक संपादक (१९५१-५२), आकाशवाणी के समाचार विभाग में उपसंपादक (१९५३-५७)। १९५५ में विमलेश्वरी सहाय से विवाह।
रचनाएँ

दूसरा सप्तक, सीढ़ियों पर धूप में, आत्महत्या के विरुद्ध, हँसो हँसो जल्दी हँसो (कविता संग्रह), रास्ता इधर से है (कहानी संग्रह), दिल्ली मेरा परदेश और लिखने का कारण(निबंध संग्रह) उनकी प्रमुख कृतियाँ हैं।

इसके अलावा 'बारह हंगरी कहानियाँ', विवेकानंद (रोमां रोला), 'जेको', (युगोस्लावी उपन्यास, ले० येर्ज़ी आन्द्र्ज़ेएव्स्की , 'राख़ और हीरे'( पोलिश उपन्यास ,ले० येर्ज़ी आन्द्र्ज़ेएव्स्की) तथा 'वरनम वन'( मैकबेथ, शेक्सपियर ) शीर्षक से हिन्दी भाषांतर भी समय-समय पर प्रकाशित हुए हैं।

रघुवीर सहाय समकालीन हिन्दी कविता के महत्वपूर्ण स्तम्भ हैं। उनके साहित्य में पत्रकारिता का और उनकी पत्रकारिता पर साहित्य का गहरा असर रहा है। उनकी कविताएँ आज़ादी के बाद विशेष रूप से सन् ’60 के बाद के भारत की तस्वीर को समग्रता में पेश करती हैं। उनकी कविताएँ नए मानव संबंधों की खोज करना चाहती हैं जिसमें गैर बराबरी, अन्याय और गुलामी न हो। उनकी समूची काव्य-यात्रा का केंद्रीय लक्ष्य ऐसी जनतांत्रिक व्यवस्था की निर्मिति है जिसमें शोषण, अन्याय, हत्या, आत्महत्या, विषमता, दासता, राजनीतिक संप्रभुता, जाति-धर्म में बँटे समाज के लिए कोई जगह न हो। जिन आशाओं और सपनों से आज़ादी की लड़ाई लड़ी गई थी उन्हें साकार करने में जो बाधाएँ आ रही हों, उनका निरंतर विरोध करना उनका रचनात्मक लक्ष्य रहा है। वे जीवन के अंतिम पायदान पर खड़े होकर अपनी जिजीविषा का कारण ‘अपनी संतानों को कुत्ते की मौत मरने से बचाने’ की बात कहकर अपनी प्रतिबद्धता को मरते दम तक बनाए रखते हैं।
सम्मान

कविता संग्रह 'लोग भूल गए हैं ' के लिए 1984 में साहित्य अकादमी पुरस्कार से सम्मानित।
सन्दर्भ
बाहरी कड़ियाँ

* रघुवीर सहाय – हिंदी के विलक्षण कवि (प्रवासी दुनिया)
* रघुवीर सहाय की दुनिया
* रघुवीर सहाय.. लंबे समय तक याद रखे जाने वाले (जागरण)
*रघुवीर सहाय की 5 बेहतरीन अंतिम कविताएँ (शब्दांकन)




श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:हिन्दी गद्यकार
श्रेणी:हिन्दी कवि
लक्ष्मीकांत वर्मा

लक्ष्मीकांत वर्मा जी जमीनी हकीकत से जुड़े एक हिंदी साहित्यकार। वे एक ऐसे सर्जक थे, जिनका व्यक्तित्व बहुआयामी था। वे उत्कृष्ट कोटि के समीक्षक, निबन्धकार, कवि, कथाकार, नाटककार तो थे ही, एक कुशल संपादक भी थे। उस समय की देश-प्रसिद्ध साहित्यिक-वैचारिक संस्था 'परिमल' के सक्रिय कलमकार और संयोजक थे।


15 फ़रवरी 1922 को उत्तर प्रदेश के बस्ती जनपद के रुधैली तहसील के टँडौठी ग्राम में जन्मे लक्ष्मीकांत वर्मा को हिन्दी, उर्दू, फारसी तथा अंग्रेजी-भाषाओं का सम्यक ज्ञान था। वे अपने घर और घरेलू मित्रों के बीच 'चौकन दादा' के नाम से पुकारे जाते थे।

आरम्भ में वे परतन्त्र भारत की राजनीति से प्रभावित हो गये थे। 40 के दशक में महात्मा गांधी के आनन्द भवन-आगमन पर लक्ष्मीकांत जी को उनका सानिध्य प्राप्त हुआ था और महात्मा जी के आह्वान पर स्वतंत्रता आन्दोलन में उनकी सक्रिय भागीदारी आरम्भ हो चुकी थी। इसी आंदोलन की आग में उनकी शिक्षा भस्मीभूत हो चुकी थी। 1946 में वे लोहिया जी के संपर्क में आये थे। वहीं से उनके जीवन में समाजवादी दर्शन के प्रति आस्था पनपी और एक वटवृक्ष का आकार ग्रहण कर गयी।'

हिन्दी-भाषा को प्रचारित-प्रसारित करने में उनका विशिष्ट योगदान था। 'हिन्दी साहित्य सम्मेलन प्रयाग' के अनेक सर्जनात्मक योजनाओं को उन्होंने प्रभावाकारी ढंग से क्रियान्वित किया था तथा कई अधूरी पड़ी हुई हैं। लक्ष्मीकांत जी ने देश की लगभग सभी स्तरीय पत्र-पत्रिकाओं में स्वतंत्र लेखक के रूप में अपना लोहा मनवाया था। उन्होंने इलाहाबाद से प्रकाशित दो समाचार पत्रों से अपने लेखन का आरम्भ किया था।
कृतियाँ

उनकी प्रमुख कृतियां 'खाली कुर्सी की आत्मा', 'सफेद चेहरे', 'तीसरा प्रसंग', 'मुंशी रायजादा', 'सीमान्त के बादल', 'अपना-अपना जूता', 'रोशनी एक नदी है', 'धुएं की लकीरें', 'तीसरा पक्ष', 'कंचन मृग', 'राख का स्तूप', 'नीली झील का सपना', 'नीम के फूल', 'नयी कविता के प्रतिमान' (1957) आदि। उन्होंने इलाहाबाद से 'आज की बात' 'मासिकी' का प्रकाशन किया था। 1960 में 'सेतुमंच' नाट्यसंस्था की स्थापना की थी। उत्तर प्रदेश हिन्दी-संस्थान और उत्तर प्रदेश भाषा-संस्थान, लखनऊ के वे कार्यकारी अध्यक्ष थे। संस्थान सम्मान, डॉ॰ लोहिया अतिविशिष्ट सम्मान, एकेडेमी सम्मान, साहित्य वाचस्पति आदि सम्मानों से उन्हें आभूषित किया गया था।
बाहरी कड़ियाँ

* लक्ष्मीकांत वर्मा की रचनाएँ कविता कोश में
*
*
*
*



श्रेणी:साहित्य
श्रेणी:हिन्दी साहित्य
श्रेणी:लेखक
श्रेणी:हिन्दी गद्यकारश्रेणी:परिमल से जुड़े साहित्यकार